# Miquel Ramos

Miquel Ramos (València, 1979) és un periodista especialitzat en l'estudi de l'extrema dreta i els moviments socials, i músic valencià, teclista i vocalista del grup Obrint Pas.

## Biografia

Provinent del grup Heura Exodus, formació germana d'Obrint Pas als inicis del grup a l'IES Benlliure, s'integrà a Obrint Pas el novembre de 1996 per tal de reforçar les veus i introduir els teclats. Va formar part de la formació fins a la seua dissolució l'any 2014.
En l'àmbit del periodisme, fou membre fundador del periòdic independent L'Avanç on coordinà diferents seccions. Així mateix, fou un dels conductors del programa Lliure i Directe, el magazín matinal diari de Ràdio Klara. Ha estat col·laborador de mitjans com El Temps, Diagonal, Ctxt, Directa, Vilaweb, Jornada, El Salto, La Marea, Público i a la versió en castellà de The New York Times. També ha participat en tertúlies en diferents mitjans audiovisuals com À Punt, TV3, Catalunya Ràdio, TVE i EiTB.
El 2009 participà en el llibre conjunt Ara, País Valencià (Publicacions de la Universitat de València). Ha escrit també als llibres col·lectius Antígona emmordassada (Tigre de Paper, 2017), País Valencià, avui i demà (Balandra, 2017) i Gender and Far-Right Politics in Europe (Palgrave MacMillan, 2017). És l'autor del pròleg del llibre de Clara Zetkin Com combatre el feixisme i vèncer (Tigre de Paper, 2019).
L'any 2015 fou coautor del projecte «Crimienesdeodio.info», actualitzat l'any 2020 i creat junt al periodista David Bou, que rastreja els crims d'odi perpetrats a l'Estat espanyol d'ençà 1990.

## Obra publicada

* De los neocón a los neonazis. La derecha radical en el estado espanyol. Fundació Rosa Luxemburg, 2022.
* Antifeixistes. Així es va combatre l'extrema dreta espanyola des dels anys 90. Capitán Swing, 2022. ISBN 978-84-125540-9-0.

## Discografia
### Amb Obrint Pas

* 1997: La revolta de l'ànima
* 2000: Obrint pas
* 2002: Terra
* 2004: La flama
* 2005: En moviment!
* 2007: Benvingut al paradís
* 2011: Coratge

### Col·laboracions musicals

* Soul Atac - «Roda la trola»
* Aspencat - «Somnie»
* Pep Gimeno «Botifarra» - «Jota de ronda»

## Referències

* ↑ «València va convertir-se en un dels centres neuràlgics del neonazisme a l'Estat espanyol». El Temps, 12-04-2018. [Consulta: 26 setembre 2021].
* ↑ «L'extrema dreta i el 9 d'Octubre: un any de campanya contra el valencianisme». Jornada, 24-11-2018. Arxivat de l'original el 2018-11-24. [Consulta: 26 setembre 2021].
* ↑ «Miquel Ramos: Per molts anys de Falles Populars i Combatives!». Vilaweb, 01-03-2013. [Consulta: 24 abril 2013].
* ↑ «La extrema derecha valenciana que nunca se fue», 10-04-2018. [Consulta: 26 setembre 2021].
* ↑ «El fortín de los maquis en Els Ports y el Maestrazgo» (en castellà), 22-08-2017. [Consulta: 27 setembre 2021].
* ↑ «El fantasma del catalanisme és el comodí de la dreta valenciana». Públic, 06-10-2018. [Consulta: 26 setembre 2021].
* ↑ «España debe enfrentarse consigo misma». The New York Times, 03-10-2017. ISSN: 0362-4331.
* ↑ «Fitxa del llibre - País Valencià, segle XXI. Ara, País Valencià». PUV. Arxivat de l'original el 2016-03-03. [Consulta: 24 abril 2013].
* ↑ «Per no tornar a perdre». Directa, 17-09-2019. [Consulta: 27 setembre 2021].
* ↑ «Miquel Ramos y David Bou siguen el rastro de los 103 crímenes de odio cometidos desde 1990». El Salto. [Consulta: 27 setembre 2021].
* ↑ Arnau, Jordina. «Certes esquerres estan comprant els marcs mentals de l'extrema dreta». Catarsi Magazín, 14-02-2022. [Consulta: 14 febrer 2022].
* ↑ Rexach Fumanya, Josep. «La violència de l’extrema dreta ha configurat un caràcter propi a la societat valenciana». Vilaweb, 31-03-2022. [Consulta: 6 novembre 2022].

## Enllaços externs

* Entrevista a Kaos en la Red (2012)
* Entrevista al programa Més 324 (2021)
* Entrevista al programa Zona Franca (2023)
* Lloc web de crimenesdeodio.info